Publication: Magyar Közlöny
Issue: MK-2003-30 (Year: 2003, Number: 30)
Era: 1990-2004
Section: A középtávú terv keretében — az R. elõírásainak megfelelõen, a 164/2001. (IX. 14.) Korm. rendeletben foglalt
Paragraph Index: 766

c) Azok számára, akik mentesítés miatt vagy egyéb okból a szakvizsga keretében nem sajátították el az Európai Unióra vonatkozó ismereteket, külön program alapján számonkéréssel záruló kötelezõ továbbképzést kell szervezni. Felelõs: belügyminiszter a Magyar Közigazgatási Intézet bevonásával Határidõ: 2004. június 30. 2003/30. szám II. Az európai uniós közigazgatási továbbképzés középtávú feladatai A középtávú terv idõszakában folytatni kell azokat a továbbképzési kurzusokat, amelyek a Külügyminisztérium szervezésében, illetve koordinációjában más tárcáknál az Európai Integrációs Kabinet (EIK) által elfogadott koncepció alapján 1997 óta programozottan folynak. Emellett — elsõsorban a közigazgatási vizsgarendszer keretében, illetve a vizsgákra nem kötelezettek esetében külön tanfolyamokon — folytatni kell a köztisztviselõk alapismereti felkészítését az Unióról. Az állami vezetõk, a fõtisztviselõk, a központi közigazgatási szervek vezetõ köztisztviselõi, valamint a jegyzõk számára biztosítani kell az Európai Unió szektorpolitikáinak megismerését. Felhasználva a már mûködõ továbbképzési lehetõségeket, illetve új továbbképzési programok akkreditáltatásával a tervidõszak során kiemelt feladat az Unió mûködési mechanizmusainak, az uniós szervezetek eljárásainak, a magyar érdekek érvényesítési lehetõségeinek, az uniós szervezetekkel való együttmûködés módszereinek, továbbá az uniós támogatási rendszerek mûködésének, a tárgyalástechnikai ismereteknek elsajátíttatása az érintett köztisztviselõkkel, illetve a már megszerzett ilyen irányú ismeretek bõvítése. A továbbképzés tervezése során biztosítani kell, hogy a köztisztviselõk a feladataik ellátásához szükséges továbbképzési modulok elvégzésével bõvíthessék európai uniós szakmai, illetve nyelvismeretüket.

Source: https://magyarkozlony.hu/hivatalos-lapok/bf2f94da1fa39c93c7e5b32d279f58f6f1d9544e/dokumentumok/fc8e8126088d007c4ee192edf3d881682de4d504/letoltes